Al Pacino

Al Pacino (õieti Alfredo James Pacino; sündinud 25. aprillil 1940 New Yorgis) on USA näitleja, kes on eelkõige tuntud Michael Corleone kehastajana filmitriloogiast "Ristiisa" ja Tony Montana osatäitjana filmist "Arminägu".

Pacino sündis Manhattanil itaalia päritolu Salvatore Pacino ja Rose Gerardi peres. Vanemad lahutasid abielu, kui Pacino oli kõigest kaheaastane, ning ta kolis koos emaga Bronxi vanavanemate juurde.

 Tunnustus 
Filmiauhinnad
1972 mängis Pacino filmis "Ristiisa" Michael Corleonet. Selle rolli eest nimetati ta Oscari kandidaadiks parima kõrvalosatäitja kategoorias, Kuldgloobuse kandidaadiks draamanäitleja kategoorias ning Briti Filmi- ja Telekunsti Akadeemia auhinna kandidaadiks parima uustulnuka kategoorias. Ta ei võitnud neist ühtki.

1973 mängis ta nimiosa filmis "Serpico". Selle rolli eest nimetati ta Oscari, Kuldgloobuse ja BAFTA auhinna kandidaadiks parima näitleja kategoorias, aga võitis neist üksnes Kuldgloobuse.

1974 mängis ta filmis "Ristiisa 2" Michael Corleonet. Selle rolli eest nimetati ta taas Oscari, Kuldgloobuse ja BAFTA auhinna kandidaadiks, neist võitis ta viimase.

1975 mängis ta filmis "Lämbe pärastlõuna" pangaröövlit Sonny Wortzikit. Selle rolli eest nimetati ta samuti Oscari, Kuldgloobuse ja BAFTA auhinna kandidaadiks ning jällegi pälvis ta BAFTA auhinna.

1977 mängis ta nimiosa filmis "Bobby Deerfield". Selle rolli eest nimetati ta Kuldgloobuse kandidaadiks draamanäitleja kategoorias, aga ei võitnud seda.

1979 mängis ta peaosa filmis "...And Justice for All". Selle rolli eest nimetati ta Oscari ja Kuldgloobuse kandidaadiks, aga ei võitnud neid.

1982 mängis ta peaosa filmis "Author! Author!". Selle rolli eest oli ta nomineeritud Kuldgloobusele komöödianäitleja kategoorias, aga ei võitnud seda.

1983 mängis ta peaosa filmis "Arminägu". Selle rolli eest nimetati ta Kuldgloobuse kandidaadiks draamanäitleja kategoorias, aga ei võitnud seda.

1989 mängis ta peaosa filmis "Sea of Love". Selle rolli eest nimetati ta Kuldgloobuse kandidaadiks draamanäitleja kategoorias, aga ei võitnud seda.

1990 mängis ta filmis "Dick Tracy" maffiabossi Alphonse Capricet ning nimetati selle eest Oscari, Kuldgloobuse, BAFTA auhinna ja parima ulmefilmi auhinna Saturn kandidaadiks kõrvalosatäitja kategoorias. Ta ei võitnud neist ühtki.

Samal aastal mängis ta filmis "Ristiisa 3" Michael Corleonet ja nimetati selle eest Kuldgloobuse kandidaadiks draamanäitleja kategoorias. Ta ei võitnud seda auhinda.

1992 mängis ta filmis "Glengarry Glen Ross" ning nimetati selle rolli eest Oscari ja Kuldgloobuse kandidaadiks kõrvalosatäitja kategoorias, aga ei võitnud neid.

Samal aastal mängis ta filmis "Naise lõhn" kolonelleitnant Frank Slade'i ning pälvis selle rolli eest Oscari ja Kuldgloobuse.

pisi|Al Pacino (1996)
1997 mängis ta filmis "Kurjuse kaitsja" Kuradit. Selle rolli eest nimetati ta Saturni kandidaadiks parima näitleja kategoorias, aga ei võitnud seda.

2003 mängis ta telesarjas "Angels in America" peaosa, advokaat Roy Kohni. Selle rolli eest oli ta nomineeritud Kuldgloobusele ja Emmyle filmi- või lühisarjanäitleja kategoorias ning võitis mõlemad auhinnad.

2007 mängis ta filmis "Oceani kolmteist" Willy Banki ja nimetati Teismeliste valiku auhinna kandidaadiks lemmikpahalase kategoorias, aga ei võitnud seda auhinda.

2010 mängis ta filmis "You Don't Know Jack" Jack Kevorkiani. Selle rolli eest pälvis ta Kuldgloobuse ja Emmy filmi- või lühisarjanäitleja kategoorias.

Muu tunnustus
2011 – National Medal of Arts

 Filmid 
 Aasta  Pealkiri  Eestikeelne pealkiri  Osa 1971  "The Panic in Needle Park"   Bobby 1972  "The Godfather"  Ristiisa  Michael Corleone1973  "Scarecrow"  Hernehirmutis  Francis Lionel Delbuchi "Serpico"  Serpico  Frank Serpico 1974  "The Godfather Part II"  Ristiisa 2  Michael Corleone 1975  "Dog Day Afternoon"  Lämbe pärastlõuna  Sonny 1977  "Bobby Deerfield"  Bobby Deerfield  Bobby Deerfield 1979  "...And Justice for All"  Õigusemõistmine kõigile  Arthur Kirkland 1982  "Author! Author!"   Ivan Travalian 1983  "Scarface"  Arminägu  Tony Montana 1989  "Sea of Love"   Frank Keller1990  "Dick Tracy"  Dick Tracy  Alphonse Caprice "The Godfather Part III"  Ristiisa 3  Michael Corleone 1991  "Frankie and Johnny"  Frankie ja Johnny  Johnny1992  "Scent of a Woman"  Naise lõhn  Frank Slade "Glengarry Glen Ross"   Ricky Roma 1993  "Carlito's Way"  Carlito tee  Carlito Brigante 1995  "Heat"  Pinge  Vincent Hanna1997  "Devil's Advocate"  Kurjuse kaitsja  John Milton "Donnie Brasco"  Donnie Brasco  Benjamin Ruggiero1999  "Any Given Sunday"  Igal pühapäeval  Tony D'Amato "The Insider"  Siseinfo  Lowell Bergman2002  "S1m0ne"  Simone, unelmate staar  Viktor Taransky "Insomnia"  Unetus  Will Dormer 2003  "The Recruit"  Spioonitest  Walter Burke 2003  "Angels in America"  Roy Kohn 2004  "The Merchant of Venice"  Veneetsia kaupmees  Shylock 2005  "Two for the Money"  Rahategija  Walter Abrams2007  "Ocean's Thirteen"  Oceani kolmteist  Willie Bank "Rififi"    2010  "You Don't Know Jack"  Jack Kevorkian

Auhinnad
 Parima meespeaosatäitja Oscar
 1992. aastal rolli eest filmis "Naise lõhn"

 Parima meespeaosatäitja Emmy (lühisari või telefilm)
 2004. aastal rolli eest filmis "Ameerika inglid"

 Parima meespeaosatäitja Kuldgloobus
 1974. aastal rolli eest filmis "Serpico"
 1993. aastal rolli eest filmis "Naise lõhn"

 Parim meespeaosatäitja Kuldgloobus (lühisari või telefilm)
 2004. aastal rolli eest filmis "Ameerika inglid"

 Cecil B. DeMille'i nimeline elutööauhind
 2001. aastal

 Välislingid 




Kategooria:Ameerika Ühendriikide filminäitlejad
Kategooria:Sündinud 1940